

**ระบบเตือนภัยเศรษฐกิจอุตสาหกรรมภาคตะวันออกของไทย เดือนพฤษภาคม *“ส่งสัญญาณปกติ”***

**เฉลี่ยเดือนมิถุนายน-กรกฎาคม *“ส่งสัญญาณปกติ”***

**เฉลี่ยเดือนสิงหาคม-ตุลาคม *“ส่งสัญญาณปกติ”***

**เผยแพร่ : 25 พฤษภาคม 2566**

**รายงานผลระบบเตือนภัยเศรษฐกิจอุตสาหกรรมภาคตะวันออก**

**The Early Warning System Eastern Industry Economics.**

|  |  |  |  |  |
| --- | --- | --- | --- | --- |
| **องค์ประกอบของระบบ** | **ระดับสัญญาณ-สถานะคลื่นวัฏจักร เดือน พ.ค.66** | | **ระดับ-สถานะคลื่นวัฏจักร เฉลี่ย 2 เดือน (มิ.ย-ก.ค. 66)** | |
| * **เศรษฐกิจอุตสาหกรรมภาคตะวันออก** |  | **(0.61)** |  | **(0.75)** |
| * **ปัจจัยภายในประเทศ** | | | | | |
| ยอดขายรถจักรยานยนต์ |  | **(0.70)** |  | **(0.73)** |
| ดัชนีปริมาณจำหน่ายน้ำมันฯ |  | **(0.84)** |  | **(0.98)** |
| อัตราดอกเบี้ยกู้ยืมฯ |  | **(1.85)** |  | **(2.20)** |
| ดัชนีคำสั่งซื้อใหม่ทั้งหมด |  | **(0.70)** |  | **(0.67)** |
| ดัชนีการผลิตของไทย |  | **(0.68)** |  | **(0.64)** |
| ดัชนีความเชื่อมั่นทางธุรกิจของไทย  3 เดือนข้างหน้า |  | **(1.17)** |  | **(1.08)** |
| * **ปัจจัยต่างประเทศ** | | | | | |
| ดัชนีความเชื่อมั่นทางธุรกิจของสหรัฐอเมริกา |  | **(-0.77)** |  | **(-0.72)** |
| ดัชนีชี้นำเศรษฐกิจ EU |  | **(0.60)** |  | **(0.96)** |
| ดัชนีชี้นำเศรษฐกิจ OECD |  | **(0.72)** |  | **(1.22)** |
| ดัชนีผู้จัดการฝ่ายจัดซื้อภาคการผลิตของญี่ปุ่น |  | **(-0.35)** |  | **(-0.25)** |

**ประเด็นสำคัญ : เดือนพฤษภาคม 2566**

* **เศรษฐกิจอุตสาหกรรมภาคตะวันออกอยู่ในเกณฑ์ปกติ**
* **ปัจจัยภายในประเทศทั้งหมดส่งสัญญาณปกติ**
* **ปัจจัยต่างประเทศส่งสัญญาณปกติและเฝ้าระวัง**
* **ช่วง 2-3 เดือนข้างหน้า ส่งสัญญาณปกติทรงตัวในระดับเดิมต่อเนื่อง จากปัจจัยภายนอกประเทศ**

**ปัจจัยภายในประเทศ** ส่งสัญญาณปกติทั้งหมดเนื่องจากปัจจัยด้านอุปสงค์ภายในประเทศมีส่วนในการขับเคลื่อนความต้องการสินค้าให้เติบโตได้ คำสั่งซื้อใหม่ทั้งหมดในช่วง 3 เดือนข้างหน้าเพิ่มขึ้น อีกทั้งความเชื่อมั่นทางธุรกิจปรับดีขึ้นตามความเชื่อมั่นของภาคการผลิตเป็นสำคัญ

**ปัจจัยต่างประเทศ** ส่งสัญญาณปกติในกลุ่มสหภาพยุโรปและกลุ่มประเทศเศรษฐกิจพัฒนาแล้ว ส่วนสหรัฐอเมริกามีแนวโน้มชะลอตัวจากผลกระทบของดอกเบี้ยและเงินเฟ้อที่อยู่ในระดับสูง และญี่ปุ่นการผลิตเพื่อส่งออกมีทิศทางที่ดีขึ้นแบบค่อยเป็นค่อยไป

ที่ต้องเผชิญภาวะเศรษฐกิจถดถอย และผลพวงจากสงครามการค้า รวมถึงข้อพิพาทที่มีต่อจีนและรัสเซีย

**แนวโน้ม 1-2 เดือนข้างหน้า (มิ.ย.-ก.ค.66) ส่งสัญญาณปกติ** สถานะบนคลื่นวัฏจักรมีแนวโน้มขยายตัว โดยปัจจัยในประเทศมีสถานะอยู่ในเกณฑ์ปกติทั้งหมด จากปัจจัยสนับสนุนด้านอุปสงค์ที่ขยายตัวตามธุรกิจภาคบริการและการท่องเที่ยว ส่วนปัจจัยต่างประเทศมีแนวโน้มดีขึ้นจากปัจจุบัน แต่ยังต้องเฝ้าระวังในตลาดสหรัฐอเมริกาที่ยังมีแนวโน้มชะลอตัวจากผลกระทบของดอกเบี้ยและเงินเฟ้อที่อยู่ในระดับสูง

**แนวโน้ม 4-6 เดือนข้างหน้า (ส.ค.-ต.ค.66**) **ส่งสัญญาณปกติ** โดยสถานะบนคลื่นวัฏจักรมีแนวโน้มปกติทรงตัวต่อเนื่อง และกลุ่มประเทศเศรษฐกิจที่พัฒนาแล้ว (OECD) เงินเฟ้อยังคงเป็นปัจจัยกดดันการเติบโตทางเศรษฐกิจ รวมถึงเศรษฐกิจสหรัฐฯ ยังมีแนวโน้มชะลอตัวจากผลกระทบของดอกเบี้ยและเงินเฟ้อที่อยู่ในระดับสูงเช่นกัน

* **ยอดขายรถจักรยานยนต์ (CONS\_TH11) : ส่งสัญญาณปกติ** ยอดจำหน่ายรถจักรยานยนต์ปรับตัวเพิ่มขึ้นจากเดือนก่อน จากความต้องการของตลาดภายในประเทศและการส่งออกไปยังต่างประเทศเพิ่มขึ้น โดยรถจักรยานยนต์และส่วนประกอบขยายตัวได้ต่อเนื่องในตลาดจีน ญี่ปุ่น เนเธอร์แลนด์ ออสเตรเลีย และฟิลิปปินส์
* **ดัชนีปริมาณจำหน่ายน้ำมันเบนซิน แก๊สโซฮอล์ และน้ำมันดีเซล (ปรับฤดูกาล) (CONS\_TH18) : ส่งสัญญาณปกติ** ค่าดัชนีและค่าวัฏจักรชี้นำขยายตัว  
  เมื่อเทียบกับเดือนก่อน จากการใช้จ่ายในหมวดบริการปรับเพิ่มขึ้น สอดคล้องกับจำนวนนักท่องเที่ยวไทยและต่างชาติที่เพิ่มขึ้น
* **อัตราดอกเบี้ยเงินกู้ยืมข้ามคืนระหว่างธนาคาร : ต่ำสุด (MNR\_TH) : ส่งสัญญาณปกติ** อัตราดอกเบี้ยเพิ่มขึ้นเมื่อเทียบกับเดือนก่อน โดยอัตราดอกเบี้ยเงินฝากและอัตราดอกเบี้ยเงินกู้ปรับเพิ่มขึ้น หลังจากที่ กนง. มีมติปรับขึ้นอัตราดอกเบี้ยนโยบายจากร้อยละ 1.50 เป็นร้อยละ 1.75 เมื่อปลายเดือนมีนาคมที่ผ่านมา
* **ดัชนีคำสั่งซื้อใหม่ทั้งหมดของไทย (NEW\_BOT) : ส่งสัญญาณปกติ** ค่าวัฏจักรชี้นำขยายตัวเมื่อเทียบกับเดือนก่อน และคำสั่งซื้อใหม่ทั้งหมดในช่วง 3 เดือนข้างหน้าเพิ่มขึ้น ซึ่งเป็นผลจากอุปสงค์ภายในประเทศ และคาดว่าภาวะการส่งออกจะกลับมาดีขึ้นในระยะต่อไป
* **ดัชนีการผลิตของไทย (PRO\_TH) : ส่งสัญญาณปกติ** ค่าวัฏจักรชี้นำขยายตัวเมื่อเทียบกับเดือนก่อน โดยการผลิตภาคอุตสาหกรรมปรับตัวดีขึ้น ในบางหมวด เช่น ยานยนต์จากการผลิตรถกระบะเป็นสำคัญ อย่างไรก็ดีการผลิตบางหมวดปรับลดลง โดยเฉพาะหมวดอาหารและเครื่องดื่ม และหมวดชิ้นส่วนอิเล็กทรอนิกส์ ที่ปรับลดลงตามเศรษฐกิจของประเทศคู่ค้าที่ชะลอตัว
* **ดัชนีความเชื่อมั่นทางธุรกิจของไทย (3 เดือนข้างหน้า) (BSI\_TH\_E) : ส่งสัญญาณปกติ** ค่าวัฏจักรชี้นำขยายตัวเมื่อเทียบกับเดือนก่อน เนื่องจากเศรษฐกิจไทย  
  มีแนวโน้มขยายตัวต่อเนื่อง แต่ต้นทุนการผลิตยังมีแนวโน้มเพิ่มขึ้นโดยเฉพาะค่าไฟฟ้า และความไม่แน่นอนจากอุปสงค์ประเทศคู่ค้าที่ชะลอตัว ส่งผลลบต่อภาคการส่งออกของไทย และสงครามรัสเซีย-ยูเครนที่ยืดเยื้อส่งผลต่อราคาพลังงานและราคาวัตถุดิบในตลาดโลก
* **ดัชนีความเชื่อมั่นผู้บริโภคของโออีซีดี (CCI\_OECD) : ส่งสัญญาณปกติ** ค่าดัชนีและค่าวัฏจักรชี้นำขยายตัวเมื่อเทียบกับเดือนก่อน สะท้อนว่ากลุ่มประเทศเศรษฐกิจพัฒนาแล้วมีแนวโน้มการเติบโตที่ดีขึ้น โดยปัจจัยสนับสนุนเศรษฐกิจในแต่ละประเทศได้รับผลดีจากการท่องเที่ยว ขณะที่ภาวะเงินเฟ้อยังคงเป็นปัจจัยกดดันการเติบโตทางเศรษฐกิจ
* **ดัชนีความเชื่อมั่นผู้บริโภคของยูโรโซน (CCI\_EA19) : ส่งสัญญาณปกติ** ค่าวัฏจักรชี้นำขยายตัวเมื่อเทียบกับเดือนก่อน โดยเศรษฐกิจของฝรั่งเศส อิตาลี และสเปนมีการขยายตัว ในขณะที่ความเชื่อมั่นของผู้บริโภคในยุโรปที่ค่อย ๆ ฟื้นตัว แต่อัตราดอกเบี้ยและเงินเฟ้อที่ยังคงอยู่ในระดับสูงส่งผลกระทบต่อความเชื่อมั่นของผู้บริโภคและการใช้จ่ายของผู้บริโภค



* **ดัชนีความเชื่อมั่นทางธุรกิจสหรัฐอเมริกา (BCI\_US) : ส่งสัญญาณเฝ้าระวัง** ค่าดัชนีและค่าวัฏจักรชี้นำทรงตัวเมื่อเทียบกับเดือนก่อน เนื่องจากเศรษฐกิจสหรัฐฯ ยังมีแนวโน้มชะลอตัวจากผลกระทบของดอกเบี้ยและเงินเฟ้อที่อยู่ในระดับสูง รวมทั้งความเสี่ยงในการเกิดภาวะถดถอยทางเศรษฐกิจของสหรัฐที่มีแนวโน้มสูงขึ้น
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : ส่งสัญญาณเฝ้าระวัง** ค่าดัชนีและค่าวัฏจักรชี้นำขยายตัวเมื่อเทียบกับเดือนก่อน แต่ยังต่ำกว่าระดับเส้นมาตรฐาน สะท้อนถึงภาคการผลิตมีแนวโน้มทิศทางที่ดีขึ้น จากปริมาณคำสั่งซื้อใหม่และการส่งออกที่ดีขึ้นแบบค่อยเป็นค่อยไป

**การอ่านค่าระดับส่งสัญญาณเตือนภัยฯ มี 3 ระดับ ได้แก่**

* **สัญญาณไฟสีเขียว หมายถึง** ส่งสัญญาณปกติ
* **สัญญาณไฟสีเหลือง หมายถึง** ส่งสัญญาณเฝ้าระวัง
* **สัญญาณไฟสีแดง หมายถึง** ส่งสัญญาณไม่ปกติ

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่าหรือเท่ากับ 0 หมายถึง** เศรษฐกิจอุตสาหกรรมภาคตะวันออก 8 จังหวัด/ตัวแปรนั้น ๆ ขยายตัว และมีสภาวะปกติ (โดยพิจารณาร่วมกับ  
  ขาขึ้น-ขาลง ของคลื่นวัฏจักร)
* **หากมีค่าน้อยกว่า 0 ไม่เกิน -1 หมายถึง** เศรษฐกิจอุตสาหกรรมภาคตะวันออก 8 จังหวัด/ตัวแปรนั้น ๆ หดตัว และมีสภาวะไม่ปกติต้องเฝ้าระวัง (โดยพิจารณาร่วมกับขาขึ้น-ขาลง ของคลื่นวัฏจักร)
* **หากมีค่าน้อยกว่า -1 หมายถึง** เศรษฐกิจอุตสาหกรรมภาคตะวันออก   
  8 จังหวัด/ตัวแปรนั้น ๆ ไม่ปกติหดตัวรุนแรง และมีสภาวะวิกฤต (โดยพิจารณาร่วมกับขาขึ้น-ขาลง ของคลื่นวัฏจักร)

**ที่มาของข้อมูล**

1. **ยอดขายรถจักรยานยนต์ (CONS\_TH11), ดัชนีปริมาณจำหน่ายน้ำมันเบนซิน   
   แก๊สโซฮอล์ และน้ำมันดีเซล (ปรับฤดูกาล) (CONS\_TH18), อัตราดอกเบี้ยเงินกู้ยืมข้ามคืนระหว่างธนาคารต่ำสุด (MNR\_TH), ดัชนีคำสั่งซื้อใหม่ทั้งหมดของไทย (NEW\_BOT), ดัชนีการผลิตของไทย (PRO\_TH), ดัชนีภาวะธุรกิจของไทย (BCI\_TH) และดัชนีความเชื่อมั่นทางธุรกิจของไทย (3 เดือนข้างหน้า) (BSI\_TH\_E)** ข้อมูลจากธนาคารแห่งประเทศไทย
2. **ดัชนีความเชื่อมั่นทางธุรกิจสหรัฐอเมริกา (BCI\_US), ดัชนีชี้นำเศรษฐกิจ  
   สหภาพยุโรป (CLI\_EU19) และดัชนีชี้นำเศรษฐกิจของโออีซีดี (CLI\_OECD)**   
   ข้อมูลจากองค์การ-เพื่อความร่วมมือและการพัฒนาทางเศรษฐกิจ (OECD)
3. **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP)** ข้อมูลจาก IHS Markit Economics.

**ภาคตะวันออก 8 จังหวัด** ได้แก่ ฉะเชิงเทรา ชลบุรี ระยอง จันทบุรี ตราด สระแก้ว ปราจีนบุรี และนครนายก

**ที่มาของปัจจัยองค์ประกอบหลัก 10 ตัวแปร** คัดเลือกโดยใช้แนวคิดวัฏจักรธุรกิจ (Business Cycle) ของ Bry & Boschan (1971) โดยการพิจารณาจุดวกกลับของเครื่อง  
ชี้วัดทางเศรษฐกิจที่เกิดก่อนเศรษฐกิจอุตสาหกรรมภาคตะวันออก (ตัวแปรชี้นำ   
10 ตัวแปรในระบบเตือนภัย มีความสามารถในการชี้นำเศรษฐกิจอุตสาหกรรม  
ภาคตะวันออก 1-3 เดือน โดยมีความแม่นยำในการพยากรณ์เฉลี่ยร้อยละ 94.0   
จากการทดสอบช่วงปี 2559-2563)

**วิธีการคำนวณ** ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (รายงานฉบับนี้ใช้ข้อมูลเดือนมีนาคม-เมษายน 2566)

**รายงานผลระบบเตือนภัยเศรษฐกิจอุตสาหกรรมภาคตะวันออก (The Early Warning System Eastern Industry Economics.)**

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680606**

Qr code

Description automatically generatedQr code

Description automatically generatedQr code

Description automatically generated